**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ և ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

|  |  |
| --- | --- |
| ՀՀ ֆինանսների նախարարություն | 28.10.2021  |
| 01/8-3/17035-2021 |
| Ուսումնասիրելով Ձեր կողմից ս.թ. հոկտեմբերի 15-ի N ՄՆ//40745-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ) հայտնում ենք հետևյալը.Նախագծով առաջարկվում է ՀՀ կառավարության պահուստային ֆոնդից հատկացնել 317,430.0 հազար դրամ ՀՀ պետական բյուջեի 4 միջոցառումներին՝ Ադրբեջանի կողմից 2020 թվականի սեպտեմբերի 27-ին սանձազերծված պատերազմի սոցիալական հետևանքները մեղմելու նպատակով սոցիալական աջակցության իրավունք ձեռք բերած անձանց դրամական օգնություն տրամադրելու համար: Այդ կապակցությամբ հայտնում ենք, որ վերոհիշյալ միջոցառումների գծով ՀՀ կառավարության 13․01.2021թ. N 2-Ն որոշումով հատկացվել են ֆինանսական միջոցներ, որոնցից 3 միջոցառումների գծով ՀՀ կառավարության համապատասխան որոշումներով իրականացվել են նվազեցումներ: Բացի այդ ՀՀ պետական բյուջեով ՀՀ աշխատանքի և սոցիալական հարցերի նախարարության գծով 9 ամսվա փաստացի կատարողականը կազմում է 98.4 % կամ թերակատարումը կազմում է 7.3 մլրդ դրամ:Ելնելով վերոգրյալից առաջարկում ենք պահանջվող գումարների հարցը դիտարկել նախարարության 9 ամսվա թերակատարումների շրջանակներում, ինչպես նաև ներկայացնել համապատասխան հիմնավորումներ հիշյալ միջոցառումների գծով նվազեցումներից հետո լրացուցիչ պահանջի վերաբերյալ: | Չի ընդունվել։ Միաժամանակ, հաշվի առնելով խնդրի հրատապությունը, նախագծով առաջարկվում է գումարներ հատկացնել նաև նոյեմբեր ամսին մինչև 2 տարեկան երեխայի խնամքի նպաստը և զոհված զինածառայողների ընտանիքներին՝ նրանց կողմից կատարված հուղարկավորության և գերեզմանների բարեկարգման ծախսերը փոխհատուցելու համար։Մինչև 2 տարեկան երեխայի խնամքի նպաստի գծով առկա մնացորդը՝ 689.1 մլն դրամ, բավարար չէ նոյեմբեր ամսվա ծախսերն ամբողջ ծավալով ֆինանսավորելու համար (Ֆինանսավորումը սովորաբար կատարվում է ամսվա սկզբին՝ տվյալ ամսվա 4-5-ին)։Զոհված զինածառայողների ընտանիքներին՝ նրանց կողմից կատարված հուղարկավորության և գերեզմանների բարեկարգման ծախսերը փոխհատուցելու համար նախատեսված միջոցներն արդեն սպառվել են և առկա են ստացված հայտեր։Վերը նշված անհետածգելի ծախսերի ֆինանսավորման համար անհրաժեշտ միջոցները նախագծով նախատեսվում է հատկացնել կառավարության պահուստային ֆոնդի միջոցների հաշվին։ |